Diari Oficial de la Generalitat Valenciana


Sumari del DOGV 6240, del 07-04-2010 (2010/2693)

Notificació de la sentència dictada en el judici verbal de desnonament per falta de pagament número 1080/2008.
--------------------------------------------------------------------------------------------------------------

### Dades del document

Número de DOGV
:   6240

Data del DOGV
:   07-04-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/2693


Organisme emissor
:   Jutjat de Primera Instància Número 2 d'Alzira

Tipus de document
:   Edicte

Notificació de la sentència dictada en el judici verbal de desnonament per falta de pagament número 1080/2008. [2010/2693]  
Assumpte civil 001080/2008   
Antonio Vicente Esteve Mora, secretari del Jutjat de Primera Instància número 2, certifique que en les actuacions a què es fa referència s'ha dictat la resolució que copiada en la part que correspon és com segueix:  
«Sentència número 000062/2009   
Alzira, 17 de setembre de 2009   
José Fenellós Puigcerver, magistrat jutge d'aquest Jutjat, he vist les actuacions del judici verbal número 1080 de l'any 2008, que s'han seguit a instàncies de Joaquín Adam Martorell, representat per la procuradora senyora Melió Soler, contra María Ángeles Gonzalvo Martín, en situació processal de rebel·lia, i en exercici de l'acció de desnonament per manca de pagament i acció acumulada de reclamació de rendes.   
Decisió  
Que estime íntegrament la demanda que ha presentat la procuradora senyora Melió Soler, en representació de Joaquín Adam Martorell, contra María Ángeles Gonzalvo Martín. Declare procedent el desnonament de la indústria de bar Bar Restaurant Adam i del local comercial situat a Alzira, avinguda del Parc, número 12. Advertisc expressament la demandada que l'ha de desallotjar de manera voluntària i immediata, altrament en serà llançada judicialment, si així ho demana l'actora, en data de 26 d'octubre de 2009 a les 10.00 hores. Així mateix, la condemne a abonar a l'actor la quantitat de vint-i-cinc mil nou-cents vuitanta-quatre euros (25.984 euros), i les rendes que es produïsquen fins a la data del llançament, amb interessos legals, i a pagar les costes processals causades.   
Notifiqueu aquesta resolució a les parts i feu-los saber que no és ferma i que hi poden interposar un recurs d'apel·lació en aquest Jutjat en el termini de cinc dies des de la notificació, i que resoldrà l'Audiència Provincial de València. Així mateix, feu saber a la demandada que el seu recurs d'apel·lació no serà admès si no manifesta i acredita per escrit tenir satisfetes totes les rendes i despeses vençudes i les que, d'acord amb el contracte, haja de pagar de bestreta.   
Així ho mane i ho signe.   
Hui el magistrat jutge ha llegit i ha publicat aquesta sentència en audiència pública. En done fe».   
Atés que es desconeix el domicili actual o residència de la part demandada, mitjançant la provisió del dia de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i, si pertoca, en el Diari Oficial de la Comunitat Valenciana, per a portar a terme la diligència de notificació a la part demandada.   
Alzira, 17 de setembre de 2009.- El secretari judicial: Antonio Vicente Esteve Mora.